ભરૂચ: દહેજ સેઝમાં આવેલી રાલીઝ કંપનીમાં શનિવારે સવારના સમયે પેન્ડી મીથીલીન પ્લાન્ટમાં ધડાકા સાથે પીળા રંગનો ગેસ વછુટતા દોડધામ મચી હતી. ફેકટરી હેલ્થ એન્ડ સેફટી વિભાગની તપાસમાં પ્લાન્ટમાં સક્રબરની લાઇન ચોકઅપ થઇ જતાં ભારે દબાણ સાથે ટેન્કનું ઢાંકણું ફાટવાથી ઘટના બની હોવાનું બહાર આવ્યું છે. અડધો કલાક સુધી વાતાવરણમાં પીળા રંગના ધુમાડા જોવા મળતાં આસપાસના ગામોમાં ભયનો માહોલ જોવા મળ્યો હતો.